Source: http://sporttim.ro/canotaj/steaua-cele-mai-multe-probe-castigate-pe-bega-in-nationalul-de-canotaj-fond-urmata-de-dinamo-petroman-si-lera-argint-pentru-timisoara
Timestamp: 2019-07-18 20:01:20+00:00

Document:
Steaua, cele mai multe probe câștigate pe Bega în Naționalul de canotaj fond, urmată de Dinamo. Petroman și Lera, argint pentru Timișoara - sporttim.ro
Steaua, cele mai multe probe câștigate pe Bega în Naționalul de canotaj fond, urmată de Dinamo. Petroman și Lera, argint pentru Timișoara
A început sub un plafon de nori și pe vânt, chiar și printre stropi de ploaie, dar a avut parte în special în ziua a doua de timp frumos, însorit. Tradiția anuală aduce ”flotila” canotajului românesc pe apele canalului Bega la ceas de aprilie, cu ocazia Campionatului Național de fond, primă competiție internă majoră din sezonul pe ape, având drept principală caracteristică distanța cursei, de 6.000 de metri. Dacă vine primăvara, vin și canotorii din țară cu ambarcațiunile lor, aclimatizându-se curenților de pe Bega încă din antrenamentele de luni, urmate miercuri și joi de întrecerile oficiale ale categoriilor de seniori și tineret. Dominate ca probe adjudecate de CSA Steaua, celelalte medalii de aur fiind cucerite de CS Dinamo. S-au strecurat însă pe podium și localnici, pe doi Larisa Petroman și Andreea Lera la dublu vâsle categoria ușoară, în reuniunea finală, de joi după-amiază. Iar pe 3 două echipaje de dublu ale violeților CSU Politehnica și unul de la CSM Timișoara.
Seniorii și tineretul au vâslit în cele câte două reuniuni zilnice, miercuri și joi, lăsând de vineri culoar juniorilor pe mai multe categorii de vârstă, tot în mai multe reuniuni, Campionatul Național de fond sub egida Federației Române de Canotaj urmând a lua sfârșit sâmbătă.
Medaliile de aur la seniori au fost împărțite de principalele forțe din capitală, înregimentând inclusiv canotori instruiți pe canalul Bega, 12 probe câștigate de steliști și zece de cei de la CS Dinamo, însă și ”argintul” a fost adjudecat în majoritate tot de ”flotilele” bucureștene, în 9 probe CSA Steaua, în șapte roșu-albii, câte două clasări pe poziția secundă izbutind CSȘ Orșova și ACS Nada Florilor Fălticeni, iar câte una CSM Suceava și una dintre grupările locale, CSM Timișoara.
De fapt, în totalitatea competiției demarate miercuri dimineață au concurat la seniori 101 echipaje și 202 sportivi, între care și canotorii din loturile olimpice, descinși în Banat direct din Italia, de la Piediluco, unde s-au antrenat timp de 3 luni într-un stagiu centralizat și au cucerit nu mai puțin de 15 trofee ca finalitate a pregătirilor sub formă de întrecere, la Regata Paolo D’Aloja.
Moldova și în general estul țării au fost cel mai bine reprezentate la ”Naționalul” de fond pentru seniori și tineret, grupări participante fiind ACS Nada Florilor Fălticeni, CS Ceahlăul Piatra Neamț, CSM Iași, CSM Suceava și CSS Unirea Iași, toate din nord-est, formațiile de pe litoral, CS Știința Constanța și LPS Nicolae Rotaru Constanța, iar din sud-est și CSM Călărași și CSS Călărași, precum și contingentul din capitală: CS Dinamo București, CS Olimpia București, CSA Steaua București și CSM București. În plus, alte cluburi dunărene, din amonte, CSM Drobeta Turnu Severin și CSȘ Orșova, respectiv unul ardelean, CS Mureșul Târgu Mureș, și nu în ultimul rând ”flotilele” de pe Bega, CSM Timișoara și CS Universitar Politehnica Timișoara.
”Argintul” pentru localnici fiind cucerit în a treia probă de joi după-amiază, cea de dublu vâsle la categoria ușoară a fetelor, între senioare, de Larisa Petroman și Andreea Lera, pentru CSM Timișoara, binișor în urma stelistelor, cu timpul de 31 de minute, 8 secunde și 51 de sutimi, la aproape 5 minute după Elena Iuliana Mihai și Simona Pascariu, campioane în 26:20:76. Tot pe podiumul probei, și Maria Milășan și Antonya Dițu de la CS Mureșul Târgu Mureș, în 34:02:50.
Tot la un dublu al categoriei ușoare au fost adjudecate și primele medalii de către canotajul timișorean, în reuniunea inaugurală de miercuri dimineață, prin Casian Pența și Ferencz Kovacs, pentru CSU Politehnica Timișoara, cronometrați la sosire cu timpul de 28:48:39 în întrecerea masculină de dublu rame a categoriei ușoară, în urma lui Cosmin Nemciuc și Daniel Gheațău, echipaj al lui CS Dinamo, campion detașat în 26:30:69, urmat de Gabriel Vultur și Constantin Pavăl, de la ACS Nada Florilor Fălticeni, în 27:04:68.
Iar alb-violeții de la CS Universitar Politehnica au plusat cu încă un bronz joi dimineață, în proba de dublu cu cârmaci a seniorilor, Alexandru Crașovan, Bogdan Tutuian și Denis Andrici clasându-se pe 3 la 2+ în 30:56:12, binișor în urma celor din capitală. Alexandru Tănasă, Adrian Damii și Florin Ștefan s-au impus pentru CSA Steaua în 26:58:22, iar Petru Cazacu, Sebastian Comea și Alice Elena Țurcanu au completat dominația albastru-roșie în 27:59:34.
În fine, reuniunea de joi dimineață începea cu încă un ”bronz” bănățean, și în contul sportivului numărul 1 al județului Timiș în anul 2018, în proba masculină de dublu vâsle a seniorilor, în care David Hălmăgian și Laurențiu Danciu, de la CSM Timișoara, au fost cronometrați în 24 de minute, 5 secunde și 51 de sutimi. Pe locul 3, în urma celor de la CSA Steaua București, Ionuț Prundeanu și Ciprian Tudosă, în 22:27:84, respectiv Sergiu-Vasile Bejan și ex-timișoreanul Marian-Florian Enache, de la CS Dinamo București, vicecampioni în 22:41:40.
De fapt, Enache, crescut la CSȘ Bega, a câștigat și proba cheie de simplu a seniorilor, pe când un alt canotor lansat pe Bega de același Club Sportiv Școlar ”Bega”, Cristi Ilie Pîrghie, a devenit campion atât în ambarcațiunea stelistă de dublu rame cât și în cea de patru vâsle. N-au fost însă singurii sportivi îndrumați ca juniori pe apele Timișoarei și care să urce acum pe podium pentru cluburi din capitală, și Denis Nichitean respectiv Andreea Popa cucerind medalii în echipamentul lui CSM București.
Ocupanții podiumurilor în celelalte 18 probe ale ”Naționalului” de fond pentru seniori și tineret de miercuri și joi, în ordinea cronologică a desfășurării reuniunilor, în enumerarea de mai jos, cu timpii aferenți…
Masculin, seniori, dublu rame (2-): CRISTI PÎRGHIE, CIPRIAN TUDOSĂ (CSA Steaua) 24:14:48. 2. Alexandru Ciobîcă, Georgel Iacob (CSM Suceava) 25:35:22, 3. Sorin Matei, Daniel Pericleanu (CS Dinamo) 28:00:69.
Masculin, simplu, seniori (1x): 1. MARIAN ENACHE (CS Dinamo) 24:31:90, 2. Sebastian Cărstea (CSA Steaua) 25:57:40, 3. Cosmin Cireș (CSM Iași) 26:44:47.
Feminin, senioare, patru rame (4-): MAGDALENA RUSU, IULIANA POPA, IOANA VRÎNCEANU, GEANINA DUMITRIȚA JUNCANARIU (CSA Steaua) 23:07:02. 2. Cristina Popescu, Amalia Bereș, Beatrice Parfenie, Roxana Parascanu (CS Dinamo) 23:10:44, 3. Alina Pop, Iuliana Buhuș, Andreea Budeanu, Roxana Anghel (CS Dinamo) 23:47:27.
Masculin, patru plus unu, seniori (4+): 1. ALEXANDRU TANASA, ADRIAN DAMII, CONSTANTIN ADAM, MUGUREL SEMCIUC și FLORIN ȘTEFAN (CSA Steaua) 21:54:87, 2.George Catruna, Marian Cireașă, Alexandru Matinca, Constantin Radu și Adrian Munteanu (CS Dinamo) 22:27:46, 3. Andrei Mândrilă, Radu Barabas, Cosmin Carpea, Gheorghe Scripcaru și Petre Enășescu (CSS Orșova) 23:10:08.
Feminin, simplu, categorie ușoară (L1x): 1. GIANINA BELEAGĂ (CSA Steaua) 27:46:09, 2. Iuliana Elena Mihai (CSA Steaua) 29:15:77, 3. Simona Pascariu (CSA Steaua) 32:36:48.
Feminin, simplu (1x): !. GEORGIANA VASILE (CS Dinamo) 27:11:95, 2. Simona Radiș (CSA Steaua) 27:40:13. 3. Laura Pal (CS Ceahlăul P. Neamț) 29:58:48.
Masculin, dublu rame, tineret (2-): ȘTEFAN CONSTANTIN BERARIU, FLORIN LEHACI (CS Dinamo) 23:09:51, 2. Bogdan Horodișlteanu, Dorin Simion (CSA Steaua) 24:07:23, 3. Marius Anghel, Dumitru Bucur (CS Olimpia București) 25:50:27.
Masculin, patru rame, seniori (4-): IONUȚ PRUNDEANU, CIPRIAN HUC, CRISTIAN COJOCARU, SEBASTIAN CORNEA (CSA Steaua) 20:40:97, 2. Vlad Aicoboae, Sergiu Vasile Bejan, Marius Cozmiuc, Cosmin Macovei (CS Dinamo) 20:50:85, 3. Denis Nichitean, Iulian Neștian, Andrei Lungu, Cristi Hîrgău (CSM București) 22:20:26.
Feminin, simplu, tineret (1x): 1. TABITA MAFTEI (CSA Steaua) 27:18:98, 2. Nicoleta Ancuța Bodnar (CS Dinamo) 27:33:94, 3. Ana Tincu (CSS Unirea Iași) 29:14:60.
Feminin, dublu rame, senioare (2-): MĂDĂLINA BEREȘ, MARIA TIVODARIU (CS Dinamo) 25:45:85, 2. Mădălina Hegheș, Raluca Dinulescu (CSA Steaua) 26:10:32, 3. Andreea Popa, Vasilica-Alexandra Rusu (CSM București) 26:33:43.
Feminin, patru vâsle (4x), senioare: LARISA ROȘU, IOANA VRÎNCEANU, IULIANA POPA, TABITA MAFTEI (CSA Steaua) 22:37:61, 2. Mădălina Bereș, Elena Logofătu, Georgiana Vasile, Nicoleta Pașcanu (CS Dinamo) 22:59:73, 3. Georgiana Tătaru, Lorena Adriana Constantin, Alina Pop, Mădălina Moroșan (CS Dinamo) 24:30:54.
Feminin, dublu vîsle, senioare (2x): 1. BICOLETA ANCUȚA BODNAR, VIVIANA BEJUNARIU ( CS Dinamo), 2. Gianina Beleagă, Simona Radiș (CSA Steaua) 24:41:58, 3. Amalia Bucu, Irina Acsinte (CSA Steaua) 27:14:26.
Masculin simplu, categorie ușoară, seniori (L1x): 1. GABRIEL CAZACU (CSA Steaua) 28:11:26, 2. Nicușor Bocea (CS Dinamo) 28:17:20. 3. Remus Calistru (CSM Suceava) 29:09:32.
Masculin, patru vâsle, seniori (4x): 1. CIPRIAN HUC, CONSTANTIN ADAM, CRISTI PÎRGHIE, MUGUREL SEMCIUC (CSA Steaua) 20:23:00, 2. Andrei Mîndrilă, Cosmin Carpea, Gheorghe Morar, Gheorghe Scripcaru (CSS Orșova) 20:57:28, 3. Ștefan Berariu, Bogdan Baitoc, Alexandru Matinca, Florin Lehaci (CS Dinamo) 20:59:16.
Masculin, opt plus unu, seniori (8+): VLAD AICOBOAE, COSMIN PASCARI, MIHAI ȚIGĂNESCU, IULIAN CHELARU, GEORGE CATRUNA, CONSTANTIN RADU, ROBERT DEDU, COSMIN MACOVEI și ADRIAN MUNTEANU (CS Dinamo) 19:56:58, 2. Denis Bouhar, Cosmin Buga, Alexandru Ilut, Gabriel Ceistof-Ancuța, Sebastian Timiș, Toader Merilă, Ciprian Hison, Claudiu Neamțu și Florin Enășescu (CSS Orșova) 21:11:80, 3. Eduard Moga, Adelin Natea, Rareș Lako, Antonio Nagypal, Vasile Natea, Dan Ignat, Marian Șuteu, Dumitru Nicolae și Claudiu Pop Suciu (CS Mureșul Tg Mureș) 25:01:85.
Masculin simplu, tineret (1x): MIHAI CHIRUȚĂ (CS Dinamo) 24:52:99, 2. Cristian Ionuț Cojocaru (CSA Steaua) 25:30:57, 3. Florin Arteni Fîntînariu (CSM Suceava) 26:00:64.
Feminin, dublu vâsle, tineret (2-): ANDREEA BUDEANU, MARIA TIVODARIU (CS Dinamo) 25:33:18, 2. Maria Magdalena Rusu, Geanina Dumitrița Juncanariu (CSA Steaua) 25:56:40, 3. Andreea Popa, Alexandra Vasilica Rusu (CSM București) 26:10:98.
Masculin dublu vâsle, categorie ușoară, seniori (L2x): COSMIN NEMCIUC, DANIEL GHEASLĂU (CS Dinamo) 25:08:76, 2. Gabriel Vultur, Cosntantin Paval (ACS Nada Florilor Fălticeni) 25:46:76, 3. Cristian Acsinia, Gabriel Mocanu (LPS Nicolae Rotaru Constanța) 26:42:73.
Acest articol a fost publicat în Canotaj și etichetat cu Andreea Lera, canalul Bega, canotaj fond, Cristi Pîrghie, CSU Politehnica Timişoara, Dinamo Bucureşti, fond 6000m, Marian Enache, Steaua. Salvează legătura permanentă.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM